Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
19 ธ.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.87 จุด (0.31%) ปิดภาคเช้าที่ 1,588.06 จุด ด้วยมูลค่าการซื้อขาย 19,706.79 ล้านบาท
Most Positive Impact: ADVANC (+0.87 จุด), BDMS (+0.77 จุด), SCC (+0.47 จุด)
Most Negative Impact: PTT (-2.1 จุด), PTTEP (-0.58 จุด), PTTGC (-0.33 จุด)
แนวโน้มตลาดบ่าย
ดัชนีหุ้นไทยเคลื่อนไหวแดนบวกสลับลบค่อนข้างผันผวนแต่สามารถปิดบวกได้เป็นผลมาจากการปรับตัวเพิ่มขึ้นของกลุ่มสื่อสาร(+1.43 จุด) โรงพยาบาล(+1.02 จุด) ธนาคาร(+0.98 จุด) ขนส่ง(+0.78 จุด) กลุ่มพาณิชย์(+0.67 จุด) สามารถหักล้างการปรับตัวลงของกลุ่มพลังงาน(-1.88 จุด)
เมื่อคืนนี้ราคาน้ำมันดิบโลก WTI(-7.39%) ปรับตัวลดลงเนื่องจากความกังวลเกี่ยวกับอุปทานน้ำมันที่ล้นตลาด แม้จะมีการพูดคุยกันไปแล้วในการประชุม OPEC แต่ตลาดก็ยังเกรงว่ารัสเซียอาจไม่สามารถลดกำลังการผลิตตามที่ตกลงกันได้ รวมถึงความกังวลฝั่งอุปสงค์ที่จะลดลงจากเศรษฐกิจทั่วโลกที่ส่งสัญญาณชะลอตัวลงนั้น โดยในคืนนี้มีประเด็นที่ต้องติดตามนั้นคือรายงานสต็อกน้ำมันดิบประจำสัปดาห์ของสหรัฐ (EIA) โดยตลาดคาดการณ์ว่าจะลดลง -1.21 ล้านบาร์เรล หากออกมาลดลงต่ำกว่าคาด หรือเพิ่มขึ้นจะกดดันราคาน้ำมันดิบต่อไป
มีความคืบหน้าการปฎิบัติตามสัญญาของจีนที่ได้ตกลงไว้กับสหรัฐ โดยสำนักข่าวรายงานว่ามีการซื้อถั่วเหลืองปริมาณมากสูงกว่าสัปดาห์ที่แล้วที่ 1.5 ล้านตัน ถือเป็นสัญญาณที่ดีต่อการเจรจาข้อพาทการค้าต่อไป แม้จะมีประเด็นการจับตัว CFO หัวเว่ย
คาดว่าในช่วงปลายสัปดาห์นี้จนถึงสัปดาห์หน้า SET Index จะมีการทำ Technical Rebound ดัชนีน่าจะกลับมาเกิน 1,600 จุด จากแรงหนุน LTF ปลายปีและ Window Dressing แต่จะเป็นโอกาสให้ทำการปรับพอร์ตลดน้ำหนักการลงทุน ส่วนการเก็งกำไรจากน้ำมันขาลง PTG จะได้ประโยชน์ในแง่ค่าการตลาดที่เพิ่มขึ้น ส่วน AAV ได้ประโยชน์จากการประหยัดต้นทุน(hedging ราคาน้ำมันน้อยที่สุดในกลุ่มสายการบิน)
ประเด็นน่าติดตามในวันพรุ่งนี้จะมีการประชุมนโยบายการเงินของ FED (สหรัฐ) และวันศุกร์ฝั่งสหรัฐจะมีการรายงานตัวเลข PCE ประจำเดือน พ.ย. โดยน่าจะอยุ่ที่ 1.9%YoY ต่อด้วยตัวเลขดุลการค้าของไทยโดยกระทรวงพาณิชย์
หุ้นแนะนำ AAV PTG IVL